
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ                          
Α Π Ο Σ Π Α Σ Μ Α

  
Από το πρακτικό της υπ’ αριθμ. 10ης τακτικής συνεδρίασης του Δημοτικού Συμβουλίου του Δήμου Πύργου

Αριθ. Αποφ. 164/2012
                            ΘΕΜΑ:  «Εξέταση αιτήσεως του κ. Ντάβαρη Σταύρου 

                           με την οποία ζητείται η απότμηση του πεζοδρομίου 
                           για τη δημιουργία εισόδου – εξόδου στον κάθετο 
                           δημοτικό δρόμο της οδού Αγ. Γεωργίου, όπου 
                           βρίσκεται το κατάστημά του Πλυντήριο – Λιπαντήριο

                           αυτοκινήτων»                                             

    Στον Πύργο και στο Δημοτικό Κατάστημα σήμερα στις 9 του μηνός Μαΐου, του έτους 2012, ημέρα Τετάρτη και ώρα 19.00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 21036/4-5-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Τζίνη Διονυσία, 2. Γιαννακούλιας Θεόδωρος, 3. Γεράνιος Κων/νος, 4. Αγγελακοπούλου Ανδριάνα, 5. Καραμπέτσος Αθανάσιος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 21036/4-5-2012 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων, ο οποίος δεν προσήλθε αν και νόμιμα κλήθηκε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 13ο θέμα της ημερήσιας διάταξης με τίτλο: «Εξέταση αιτήσεως του κ. Ντάβαρη Σταύρου με την οποία ζητείται η απότμηση του πεζοδρομίου για τη δημιουργία εισόδου – εξόδου στον κάθετο δημοτικό δρόμο της οδού Αγ. Γεωργίου, όπου βρίσκεται το κατάστημά του Πλυντήριο – Λιπαντήριο αυτοκινήτων» και ανέφερε:

    Η Επιτροπή Ποιότητας Ζωής με την υπ’ αριθμ. 40/2012 απόφασή της, λαμβάνοντας υπόψη της:

Α. Την υπ’ αριθμ. 10909/12-3-2012 αίτηση του Ντάβαρη Σταύρου με την οποία ζητείται η απότμηση του πεζοδρομίου στον κάθετο δρόμο της Αγ. Γεωργίου για τη δημιουργία εισόδου – εξόδου στο κατάστημά του Πλυντήριο – Λιπαντήριο.
Β. Την υπ’ αριθμ. 38/2012 απόφαση της Δημοτικής Κοινότητας Πύργου η οποία εγκρίνει την απότμηση του πεζοδρομίου στο κατάστημα Πλυντήριο – Λιπαντήριο αυτοκινήτων του κ. Ντάβαρη Σταύρου που βρίσκεται στην οδό Αγ. Γεωργίου 96 και συγκεκριμένα επί του κάθετου σε αυτήν δημοτικού δρόμου, για την δημιουργία μόνο εισόδου και προτείνεται η έξοδος να γίνεται από εμπρός.
    Ε ι σ η γ ε ί τ α ι  στο Δημοτικό Συμβούλιο την έγκριση απότμησης του πεζοδρομίου στο κατάστημα Πλυντήριο – Λιπαντήριο αυτοκινήτων του κ. Ντάβαρη Σταύρου που βρίσκεται στην οδό Αγ. Γεωργίου 96, επί του κάθετου σε αυτήν δημοτικού δρόμου, για την δημιουργία εισόδου – εξόδου.
    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 73 του Ν.3852/2010
· Την υπ’ αριθμ. 38/2012 απόφαση της Δ. Κ. Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 215Δ/21-3-2012 έγγραφο, στην Επιτροπή Ποιότητας Ζωής)

· Την υπ’ αριθμ. 40/2012 απόφαση της Ε.Π.Ζ., μετά από διαλογική συζήτηση

                                        Α π ο φ α σ ί ζ ε ι

    Ομόφωνα, εγκρίνει την απότμηση του πεζοδρομίου στο κατάστημα Πλυντήριο – Λιπαντήριο αυτοκινήτων του κ. Ντάβαρη Σταύρου που βρίσκεται στην οδό Αγ. Γεωργίου 96 της Δ.Κ. Πύργου και συγκεκριμένα επί του κάθετου σε αυτήν δημοτικού δρόμου, για την δημιουργία εισόδου – εξόδου.
    Οι Δημοτικοί Σύμβουλοι κ.κ. Α. Καράμπελας, Γ. Λιατσής -  Επικεφαλής της Μείζονος Μειοψηφίας και Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», είχαν αποχωρήσει απ’ τη συνεδρίαση όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό 164/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ε. ΚΑΝΝΗΣ

Ακριβές Απόσπασμα

Εκ των πρακτικών του Δ.Σ.

Πύργος  15 – 5 - 2012
Ο ΔΗΜΑΡΧΟΣ

   Μ.Ε.Δ

